[[Fil:New York State Theater by David Shankbone.jpg|thumb|New York State Theater]]
'''New York City Ballet''' (også ''City Ballet'' eller ''NYCB'') er et af de to ledende klassiske [[balletkompagni]]er i [[USA]]. Det blev etableret i [[1948]] med [[George Balanchine]] som kunstnerisk leder og [[Lincoln Kirstein]] som administrativ leder. Til at begynde med var kompagniet tilknyttet [[New York City Opera]], men blev selvstændig allerede i [[1949]]. New York City Ballet blev snart internationalt kendt for sine tekniske dansere, og for sit repertoire med hovedvægt på Balanchines balletter. Kompagniet har opført en række kendte værker, bl.a. Balanchines ''[[Ildfuglen]]'' og flere andre balletter med musik af [[Igor Stravinskij]]. Det har turneret over hele verden, og gæstede i [[1962]] [[Sovjetunionen]]. I [[1964]] flyttede kompagniet til det nye [[New York State Theater]] i [[Lincoln Center]].
Musik Kultur